kardosdrur/scandi-wiki huggingface dataset:
Danskernes Historie Online

Danskernes Historie Online (tidligere Slægtsforskernes Bibliotek) blev etableret i 2012 af den almennyttige forening Danske Slægtsforskere. Etableringen var et resultat af en omfattende samling bøger, som Rigsarkivet donerede til Slægtsforskernes Bibliotek på daværende tidspunkt.

Siden da har mange biblioteker, arkiver og privatpersoner doneret bøger til biblioteket, hvis bestand i dag er omkring 80.000 værker, hovedsagelig inden for kategorierne historie, lokalhistorie, slægtshistorie, arkivregistraturer, referenceværker og hjælpemidler. Rigsarkivet har i august 2021 doneret yderligere 4.000 bøger til biblioteket.

Det er Danskernes Historie Onlines primære formål at digitalisere litteratur inden for de nævnte emner. I løbet af 2023 nåede biblioteket en bestand af omkring 40.000 online værker, der alle er fritekst-søgbare. Biblioteket er i dag Danmarks største digitaliseringsprojekt med retrodigitalisering af litteratur om danskernes historie.

I marts 2019 modtog biblioteket hædrende omtale og 2. pladsen ved uddelingen af den historiske fornyelsespris ved Historiske Dage. I begrundelsen hed det bl.a. ”Slægtsforskernes bibliotek blev ligeledes hædret under prisuddelingen på historiefestivalen, fordi projektet gennem digitalisering har skabt et stort forrådskammer, hvor historieinteresserede borgere frit kan boltre sig.”

I september 2020 modtog biblioteket og de frivillige årets slægtsforskerpris, uddelt ved Slægtshistorisk Weekend.

Biblioteket Frederiksberg besluttede i 2020 at overdrage den omfattende Genealogisk Samling bestående af slægts- og personalhistorisk litteratur til biblioteket henblik på digitalisering. De mange bøger, skønsmæssigt mellem 5.000 og 6.000 titler, ankom til biblioteket i 2021.

I 2021 besluttede Rigsarkivet at donere Hærens Arkivs Bibliotek på omkring 200 hyldemeter til Slægtsforskernes Bibliotek.

Biblioteket skiftede i august 2023 navn til "Danskernes Historie Online" i erkendelse af, at det er hele Danmarks online-bibliotek med adgang til et bredt spektrum af faglitteratur om danskernes historie.

Referencer

Eksterne henvisninger 
Slægtsforskernes Bibliotek - bibliotekets hjemmeside

Slægtsforskning
Moritz 1. af Oldenburg

Moritz 1. af Oldenburg (), (født ca. 1145 – 1209) var greve af Oldenburg i Nordtyskland fra 1167 til 1209.

Biografi 
Moritz var søn af Grev Christian 1. af Oldenburg og hans hustru Kunigunde. Efter faderens død i 167 blev han greve af Oldenburg med sæde i byen Oldenburg. Da Moritz på dette tidspunkt endnu var mindreårig, blev det Henrik Løve, der som lensherre bestemte over Oldenburg, indtil sit fald fra magten i 1180.

Ægteskab og børn 
Moritz var gift med Salome von Hochstaden-Wickrath, der var datter af Grev Otto 2. af Wickrath. De fik følgende børn:

 Otto 1., Greve af Oldenburg (ca. 1175 – 1251)
 ⚭ Mechthild von Woldenberg
 Hedvig (død 1228)
 ⚭ Hildebold II. von Roden (død ca. 1228)
 Salome (død 1267); fra 1224 Abbedisse i Bassum
 Kunigunde (død ca. 1290)
 ⚭ Giselbert 2., Herre af Bronckhorst
 Christian 2., Greve af Oldenburg (død 1233)

Moritz er direkte forfader i mandslinjen til Dronning Margrethe 2. af Danmark, Kong Harald 5. af Norge og Charles, prins af Wales.

Litteratur

Referencer

Se også 
 Oldenborg
 Huset Oldenborg

Eksterne henvisninger 
 Die Oldenburger Grafen  

Huset Oldenburg
Grever af Oldenburg
Tyskere fra middelalderen
Djelfa

Djelfa, også El Djelfa (), er en by i det nordlige Algeriet med  indbyggere. Den er administrationscentrum i provinsen Djelfa.

Se også 
 Byer i Algeriet

Referencer

Eksterne henvisninger 

Byer i Algeriet
Virologi

Virologi er et forskningsområde indenfor biologi, som har fokus på vira, så som spredning og mutationer.

Biologi
Berlin (sang af Nordstrøm)

Berlin er en sang af den danske elektropopduo Nordstrøm fra albummet Dagdrømmer. Sangen blev udgivet i 2006 og er den mest berømte single fra Nordstrøm.

Musikvideo

Musikvideoen til Berlin udkom på YouTube den 26. februar 2009. Videoen viser en mand, der tager et tog fra Københavns Hovedbanegård til Berlin. Han går rundt i byen og ved ikke rigtig hvad han skal lave. Lidt senere møder han en kvinde, som han forelsker sig i, og senere har sex med. Men næste morgen, forlader han kvinden og videoen slutter med at han kigger op mod højhuset hun bor i.

Kilder og henvisninger

Sange fra Danmark
Sange fra 2006
Francesco Redi

Francesco Redi (født 18. februar 1626, død 1. marts 1697) var var en italiensk læge, naturforsker, biolog og digter. Han omtales som "grundlæggeren af eksperimentel biologi" og "faderen til moderne parasitologi". Han var den første person, der udfordrede teorien om spontan generation ved at demonstrere, at maddiker kommer fra flueæg.

Eksterne henvisninger 

Læger fra Italien
Naturforskere fra Italien
Biologer fra Italien
Digtere fra Italien
Italienere i 1600-tallet
Martinus Beijerinck

Martinus Willem Beijerinck (født 16. marts 1851, død 1. januar 1931) var en nederlandsk mikrobiolog og botaniker. Han betragtes ofte som en af grundlæggerne af virologi og miljømikrobiologi. På trods af sine mange banebrydende og skelsættende bidrag til videnskaben generelt, blev han aldrig tildelt Nobelprisen.

Eksterne henvisninger 

Biologer fra Holland
Personer fra Amsterdam
Nederlændere i 1800-tallet
Nederlændere i 1900-tallet
Virologer
FA WSL 2018-19

FA WSL 2018-19 var den ottende udgave af FA Women's Super League (WSL) siden den blev etableret i 2010. Det var første sæsonen efter omstrukturing af kvindernes fire øverste niveauer i engelske kvinders fodbold. Den tidligere FA WSL 2 kaldes nu the Championship – elleve klubber konkurrerer i FA Women's Championship 2018-19.

Arsenal vandt deres første WSL siden 2012 med en 4–0 sejer mod Brighton & Hove Albion.

Hold

Stilling

Statistik

Topscorere

Referencer 

FA Women’s Super League
Fodboldsæson 2018-19
Kristian Bjørn Vester

Parl Kristian Bjørn Vester også kendt son Goodiepal eller The Aarhus Warrior og Gæoudjiparl Van Den Dobbelsteen (født 1974 på Færøerne) er komponist og elektronisk kompositionsmusiker.

Han debuterede med albummet Havet i 1991, men først i 2001 udgav han sit eneste rigtige Goodiepal-album Narc Beacon, som året efter vandt den internationale Prix Ars Electronica, som regnes for verdens vigtigste inden for elektronisk kunst og teknologi.

Goodiepal rejser i øvrigt rundt og spiller på internationale elektroniske musikfestivaler, ligesom han er gæsteforelæser på forskellige musikkonservatorier.

Statens Museum for Kunst
Statens Museum for Kunst købte i 2015 en række Goodiepal-effekter, heriblandt hans gamle kabinecykel, Kommunal Klon Komputer 2, som blev udstillet på museets skulpturgade omgivet af notesbøger, skocreme, en tandbørste og en lang række andre Goodiepal-ting. Museet købte også et mekanisk fuglebur, som han selv har bygget.

Marianne Torp, der er førsteinspektør og kurator på Statens Museum for Kunst, forklarede erhvervelserne således i Politiken: ”Goodiepal har rejst rundt på cyklerne og spillet på fuglene i årevis, og de har været en vigtig og integreret del af hele hans kunstneriske praksis – og hans liv. I dag bærer værkerne både fysiske spor og sociale betydninger fra alle de performative sammenhænge. Værkerne er et godt eksempel på, at kunst ikke længere bare er autonome kontekstløse objekter. I dag har kunsten mange forskellige former og forgrener sig ud i andre kunstfelter og ud i verden. 

Oktober 2019 udgav Goodiepal og Pals en vinylplade sammen med kusinen Lene Leed som havde skrevet alle tekster 

Alle Pladerne er forskellige og er individuelle kunstværk i farve og mønstre.

Kilder og henvisninger

Komponister fra Færøerne
Helene Kindberg

Helene Kindberg Hansen (født 13. januar 1998 i Stockholm, Sverige) er en dansk håndboldspiller, som spiller for den danske klub København Håndbold og tidligere Danmarks U/19-håndboldlandshold.

Referencer 

Håndboldspillere fra Danmark
Håndboldspillere fra Silkeborg-Voel KFUM
Håndboldspillere fra Herning-Ikast Håndbold
Emilie Ytting Pedersen

Emilie Ytting Pedersen (født 2. august 1999 i Silkeborg, Danmark) er en dansk håndboldspiller, som spiller for den danske klub København Håndbold og tidligere Danmarks U/19-håndboldlandshold.

Referencer 

Håndboldspillere fra Danmark
Håndboldspillere fra Silkeborg-Voel KFUM
Eurostadium

Eurostadium var et foreslået stadion i Grimbergen, Belgien, lige nord for Bruxelles. Det ville have haft plads til 62.613. I juni 2015 blev byggefristen fastsat til 2019. Det ville have været vært for UEFA Euro 2020-kampe og ville være blevet hjemmebanen for Belgiens nationale fodboldhold og RSC Anderlecht.

I marts 2015 valgte byrådet i Bruxelles Ghelamco / BAM Consortium som den bedste kandidat til at finansiere, bygge og udnytte stadionet. I de efterfølgende år blev projektet imidlertid plaget af adskillige politiske forsinkelser. Anderlecht trak til sidst ud af projektet i februar 2017.

På grund af forsinkelserne rejste der bekymring for at stadionet ikke ville blive bygget i tide til Euro 2020eller om det overhovedet ville blive bygget overhovedet. Den 7. december 2017 besluttede UEFA's eksekutivkomité at fjerne Bruxelles som værtsby for Euro 2020 pga. disse forsinkelser og usikkerheden om hvorvidt stadionet ville være bygget færdigt i tide. De spil der planlægges afholdt i stadionet, blev i stedet tildelt til Wembley Stadium i London.

Den 30. januar 2018 afviste den flamske minister Joke Schauvliege ansøgningen fra Ghelamco om en miljøtilladelse, og som resultat blev projektet annulleret.

Referencer 

Stadioner
Idrætsanlæg i Belgien
Svesfjorden

Svesfjorden er en fjord i Osen kommune i Trøndelag   fylke i Norge. Fjorden har indløb mellem bygden Seter i nord og Helvikneset i syd og går 9 kilometer mod sydøst til gården Sve, som den har navn efter.

Det er forholdsvis få bebyggelser langs fjorden. Ud over  Seter i nord og Sve i syd, ligger gården  Angen på nordsiden af fjorden. Mårvika og Drageid ligger i øst, mens Ervika og Levika ligger helt i sydøst. Ved Drageid ligger der en  cirka 250 meter landtange. Grensen mellem Sør- og Nord-Trøndelag gik langs dette ejd og på andre siden ligger bunden af Bølefjorden.

Fylkesvej 5 går langs nord- og østsiden af fjorden.

Kilder og henvisninger 

Fjorde i Trøndelag

Osen
Hans Tavsens Gade

Hans Tavsens Gade er en gade på Nørrebro i København, der går fra Kapelvej i sydøst til Hans Egedes Gade i nordvest. Gaden ligger langs med Hans Tavsens Park, som den hænger løst sammen med på den centrale del, hvor gaden er lukket for biltrafik. Gaden er opkaldt efter den danske gejstlige og reformator Hans Tausen (1494-1561).

Historie og bebyggelse 

Hans Tavsens Gade og den parallelle Skolevej (nu Struenseegade) blev etableret i 1890'erne. Gaden kom til at følge den gamle "frilandskirkegården", der i århundreder havde været brugt til begravelse af folk, der ikke havde råd til en ordentlig begravelse på Assistens Kirkegård ved siden af. Frilandskirkegården blev omdannet til den offentlige Hans Tavsens Park i 1909. Den centrale del af gaden er nu lukket for biltrafik og integreret i parken.

For enden af gaden ligger Hellig Kors Kirke. I 1887-1890 anlagdes Hellig Kors Kirkes Skole, og i 1903 kom Hans Tavsens Gades Skole til. De to skoler var begge tegnet af stadsarkitekten Ludvig Fenger. De blev fusioneret til Blågård Skole i 2008.

De to karréer i nr. 15-25 og nr. 27-37 blev opført af Københavns Kommune i 1919-1920 for at afhjælpe bolignøden efter første verdenskrig. De to karréer blev opført i neoklassisk stil efter tegninger af Povl Baumann og kom senere til at danne forbillede for andre kommunale boligbyggerier.

Noter

Eksterne henvisninger 

Gader på Nørrebro
NAD Electronics

NAD Electronics er et mærkenavn på et elektronikfirma, hvis produkter inkluderer hi-fi-forstærkere og relaterede komponenter. NAD var en forkortelse for New Acoustic Dimension.

Virksomheden blev grundlagt i London, England, i 1972 af Dr. Martin L. Borish, en elektrisk ingeniør.

NAD blev overtaget af det danske firma AudioNord i 1991 og derefter solgt i 1999 til Lenbrook Group of Pickering fra Toronto, Canada.

Eksterne henvisninger

Referencer 

Elektronikvirksomheder fra Canada
Etableret i 1972
Elitedivisionen 2018-19

Elitedivisionen eller 3F Ligaen 2018-19 var den 47. sæson af kvindernes topliga i fodbold i Danmark. Fortuna Hjørring var forsvarende mestre. Brøndby vandt mesterskabet.

Grundspil
Holdene spillede mod hinanden to gange. Top seks gik videre til mesterskabsrunden.

Mesterskabsrunde
Holdene spillede yderligere ti kampe. Points blev nulstillet, men bonus points blev givet for placeringerne i grundspillet. 10 points for førsteplads, 8 points for andenplads og derefter 6, 4, 2 og 0.

Referencer 

Elitedivisionen (fodbold)
Fodboldsæson 2018-19
The Punisher

The Punisher kan henvise til:

 The Punisher (film fra 1989) – amerikansk actionfilm fra 1989 af Mark Goldblatt
 The Punisher (film fra 2004) – amerikansk actionfilm fra 2004 af Jonathan Hensleigh
Hellboy (flertydig)

Hellboy kan henvise til:

 Hellboy – amerikansk tegneseriefigur
 Hellboy (film fra 2004) – amerikansk film fra 2004 af Guillermo del Toro
 Hellboy (film fra 2019) – amerikansk film fra 2019 af Neil Marshall
Goldberg

Goldberg er et efternavn.

Goldberg kan henvise til:

 Bill Goldberg, en amerikansk wrestler
 Goldberg (magasin), et dansksproget online-magasin

Se også 
 Goldberggruppen, en bjerggruppe i Alperne
Graham County

Graham County kan henvise til:

 Graham County (Arizona), et county i Arizona
 Graham County (Kansas), et county i Kansas
 Graham County (North Carolina), et county i North Carolina
Transmediale historier

Transmediale historier er en slags narrativer, der strækker sig over flere forskellige medier, der til sammen former en sammenhængende historie og diegese på tværs af disse forskellige platforme. Ifølge medieforskeren Henry Jenkins er transmediale historier samlet omkring et enkelt narrativ, der så udfoldes over flere forskellige medietekster af forskellig art (fx film, romaner, tv-serier, tegneserier og computerspil). Her bidrager den enkelte tekst således med hver sin del af den samlede diegese. Eksempler på transmedial historiefortælling er Teenage Mutant Ninja Turtles, The Matrix, The Walking Dead, Breaking Bad og Lost.

Karakteristika 
”World building” meget centralt for transmediale historier. Ifølge Jenkins handler mange fiktive narrativer i høj grad om "world building," da kunstnere skaber scenarier, "der ikke fuldt ud kan udforskes eller udtømmes inden for et enkelt værk eller endda et enkelt medie.” De forskellige tekster skaber så gennem serialisering til sammen en sammenhængende ”storyworld” eller diegese, ofte på tværs af forskellige medietyper.

Noter 

Humaniora
Medievidenskab
Elektronprikformel

En elektronprikformel er en måde at tegne atomer, molekyler og ioner op på, hvor man indikerer alle valenselektronerne (elektronerne i den yderste atomskal) for atomet/samtlige atomer i enheden. Med elektronprikformlen kan man holde styr på, hvor mange bindinger atomet i enheden danner, sammenholde det med antal valenselektroner samt antal lonepairs og dermed beregne evt. ladning for atomet.

Kemiske formler
Murray Smith

Murray Smith er en engelsk forfatter og professor i filmvidenskab ved University of Kent i England. Smith arbejder inden for den kognitivistiske filmteori. I bogen Engaging Characters: Fiction, Emotion and the Cinema fra 1995 argumenterer Smith for, at karakterer er centrale for vores oplevelse af spillefilm. Ifølge Smith er karakterer centrale ift. hvordan seere engagerer sig følelsesmæssigt i spillefilm. Smith opererer med tre forskellige udtryk, der kan hjælpe med at skelne mellem reaktioner og forståelser af de karakterer, de ser. Han skelner mellem genkendelse (’’recognition’’), medfølgen (alignment) og loyalitet (”allegiance”).

Medievidenskab
Faglitterære forfattere fra England
Brandsfjorden

Brandsfjorden er en fjord i Roan kommune i Trøndelag   fylke i Norge. Fjorden går 9,5 kilometer mod sydøst til Straum i bunden af fjorden. Fjorden har indløb mellem øen Terningen i syd og Kvassholmen ved Storvika i nord. Øst for Terningen ligger Spælodden og mellom disse går Hellfjorden mod syd. Fjorden går sydøst til bygden Hofstad og der svinger fjorden mod syd. Inderst i fjorden stikker den lange og smalle Minusodden  ud mod nord i fjorden. På østsiden ligger bebyggelsen  Straum, mens Einarsdalen ligger på vestsiden.

Fylkesvej 14 går langs syd og vestsiden af fjorden.

Kilder og henvisninger 

Fjorde i Trøndelag

Roan
Skjørafjorden

Skjørafjorden eller Skjørin er en fjord i Roan og Åfjord kommuner i Trøndelag   fylke i Norge. Fjorden går 12 kilometer mod sydøst til Nordskjørin i bunden af fjorden. Fjorden skiller Stoksund i sydvest fra Roan i nordøst.

Fjorden starter ved Synstholmen nord for nordøst for Gjæsinga og Flesafjorden. Bebyggelsen Kiran ligger på nordsiden af fjorden. Fjorden går mod sydøst  før den drejer mod nordøst. I det sydligste hjørne af fjorden går Sunnskjørin 1,5 kilometer mod syd til gården med samme navn. Fjorden drejer mod nordøst efter Joskjør på nordsiden.

Nordøst for Joskjør ligger gården Skjørin som har givet navn til fjorden. 

Fylkesvej 14  går langs hele nordsiden af fjorden.

Referanser

Kilder og henvisninger 

Fjorde i Trøndelag

Osen
Åfjord
Manfred Rulffs

Manfred Rulffs (født 6. marts 1935 i Kiel, død 15. januar 2007) var en tysk roer, olympisk guldvinder og dobbelt europamester.

Rulffs viste som ung talent for roning og stillede op for den lokale klub, Ratzeburger RC, der i den periode ofte samarbejdede med ATV Ditmarsia Kiel i konkurrencer. I 1958 vandt han først det vesttyske mesterskab og derpå EM i firer uden styrmand med en besætning sammensat af Kiel- og Ratzeburg-roere. Samme år blev han også vesttysk mester i otteren, hvilket gentog sig de to næste år. I alt vandt han syv vesttyske mesterskaber, og otteren vandt også EM i 1959 ganske overlegent.

Otteren repræsenterede det fællestyske hold ved OL 1960 i Rom, hvor USA var storfavorit, idet de havde vundet samtlige de olympiske finaler, de havde deltaget i indtil da. Tyskernes EM-vindere fra 1959 var blandt de både, der blev set som mulige konkurrenter til OL-titlen, og tyskerne mødte op med et nyt åredesign. I indledende heat vandt de da også sikkert, hvorpå de vandt finalen i ny olympisk rekord foran Canada og Tjekkoslovakiet, mens USA meget overraskende måtte nøjes med en femteplads. Besætningen bestod foruden Rulffs af Klaus Bittner, brødrene Frank og Kraft Schepke, Karl-Heinrich von Groddeck, Karl-Heinz Hopp, Walter Schröder, Hans Lenk og styrmand Willi Padge. Han modtog i både 1959 og 1960 sammen med resten af otterbesætningen Vesttysklands fineste sportspris, Silbernes Lorbeerblatt.

Efter afslutningen af sin aktive karriere blev Rulffs skolelærer, men i 1965 hentede hans tidligere træner ham tilbage til rosporten som hjælpetræner. Fra 1968 var han hovedansvarlig for de vesttyske ottere, en position han beholdte indtil 1981, hvor han vendte tilbage til lærergerningen.

OL-medaljer 
 1960:  Guld i otter

Referencer

Eksterne henvisninger 

Roere fra Tyskland
Personer fra Kiel
Deltagere for Tyskland ved sommer-OL 1960
Olympiske mestre fra Tyskland
Walter Schröder

Walter Schröder (født 29. december 1932 i Utecht) er en tysk tidligere roer og olympisk guldvinder.

Schröder var med i den tyske otter, der vandt EM-guld i 1959.

Han var igen med i otteren, der repræsenterede det fællestyske hold ved OL 1960 i Rom, hvor USA var storfavorit, idet de havde vundet samtlige de olympiske finaler, de havde deltaget i indtil da. Tyskernes EM-vindere fra 1959 var blandt de både, der blev set som mulige konkurrenter til OL-titlen, og tyskerne mødte op med et nyt åredesign. I indledende heat vandt de da også sikkert, hvorpå de vandt finalen i ny olympisk rekord foran Canada og Tjekkoslovakiet, mens USA meget overraskende måtte nøjes med en femteplads. Besætningen bestod foruden Schröder af Klaus Bittner, brødrene Frank og Kraft Schepke, Karl-Heinrich von Groddeck, Karl-Heinz Hopp, Manfred Rulffs, Hans Lenk og styrmand Willi Padge. Han modtog i både 1959 og 1960 sammen med resten af otterbesætningen Vesttysklands fineste sportspris, Silbernes Lorbeerblatt.

Efter sin aktive karriere blev han rotræner og -underviser. Han skrev flere bøger om roning, til dels sammen med sin kammerat fra otteren, Hans Lenk. Schröder blev professor i sportsvidenskab ved Universität Hamburg.

OL-medaljer 
 1960:  Guld i otter

Referencer

Eksterne henvisninger 

Roere fra Tyskland
Deltagere for Tyskland ved sommer-OL 1960
Olympiske mestre fra Tyskland
Frank Schepke

Frank Schepke (5. april 1935 i Königsberg, død 4. april 2017 i Kiel) var en tysk roer, olympisk guldvinder og dobbelt europamester, samt politiker.

Frank Schepke og hans bror Kraft Schepke blev grebet af rosporten, mens de studerede på universitet i Kiel, og de stillede op for den lokale klub ATV Ditmarsia, der på den tid samarbejdede tæt med Ratzeburger RC. Schepke-brødrene kom i den forbindelse med i samarbejdets otter, der blev vesttyske og europæiske mestre i 1959. Brødrene Schepke var desuden med til at blive vesttyske mestre i 1960 i både firer uden styrmand og firer med styrmand.

Ved OL 1960 i Rom blev kræfterne koncentreret om otteren, hvor brødrene igen kom med. Her var USA storfavoritter, idet de havde vundet samtlige de olympiske finaler, de havde deltaget i indtil da. Tyskernes EM-vindere fra 1959 var blandt de både, der blev set som mulige konkurrenter til OL-titlen, og tyskerne mødte op med et nyt åredesign. I indledende heat vandt de da også sikkert, hvorpå de vandt finalen i ny olympisk rekord foran Canada og Tjekkoslovakiet, mens USA meget overraskenede måtte nøjes med en femteplads. Besætningen bestod foruden brødrene Schepke af Manfred Rulffs, Klaus Bittner, Karl-Heinrich von Groddeck, Karl-Heinz Hopp, Walter Schröder, Hans Lenk og styrmand Willi Padge. Schepke modtog både i 1959 og 1960 sammen med resten af otterbesætningen Vesttysklands fineste sportspris, Silbernes Lorbeerblatt.

I 1961 var han tilbage i en ren Kiel-firer med styrmand. Denne båd vandt både det vesttyske mesterskab og EM dette år.

Han indstillede sin rokarriere efter sæsonen 1961 og blev senere en succesrig forretningsmand og indehaver af et virksomhedsrengøringsfirma i Bad Oldesloe. Han blev desuden politiker i det ultranationalistiske og stærkt højreorienterede parti NPD. Han stillede op til Forbundsdagsvalget 1965 for dette parti, dog uden at blive valgt. Igen i 2009 og 2013 forsøgte han at blive valgt, igen uden held. I 2004 tog han initiativ til indførelsen af en lokal valuta for Schleswig-Holstein ved navn KannWas.

OL-medaljer 
 1960:  Guld i otter

Referencer

Eksterne henvisninger 

Roere fra Tyskland
Personer fra Königsberg
Deltagere for Tyskland ved sommer-OL 1960
Olympiske mestre fra Tyskland
Politikere fra Tyskland